ຂປລ. ທ່ານນາຍົກລັດຖະມົນຕີ ແຫ່ງ ສປປ ລາວ ໄດ້ນໍາສະ ເໜີນະໂຍບາຍ 3 ເປີດ ຄື: ເປີດ ປະຕູ, ເປີດສິ່ງກີດຂວາງ ແລະ ເປີດໃຈຕໍ່ນັກທຸລະກິດຍີ່ປຸ່ນໃນ ກອງປະຊຸມເວທີປຶກສາການລົງ ທຶນແມ່ນໍ້າຂອງ-ຍີ່ປຸ່ນ ໃນວັນທີ 9 ຕຸລາ 2018. ທ່ານ ທອງລຸນ ສີສຸລິດ ກ່າວ ວ່າ: ເພື່ອຕ້ອນຮັບ ແລະ ຮອງ ຮັບນັກລົງທຶນ ແລະ ນັກພັດທະ ນາຂອງຍີ່ປຸ່ນໃນປັດຈຸບັນ ແລະ ຕໍ່ໜ້າ ເພື່ອໃຫ້ບັນດານັກທຸລະກິດ ໄດ້ພິຈາລະນາເອົາ ສປປ ລາວ ເປັນປະເທດໜຶ່ງໃນການລົງທຶນ ແລະ ຂະຫຍາຍທຸລະກິດໃນ ອະນາຄົດອັນໃກ້ນີ້. ສປປ ລາວ ກໍ
ຈະເອົາໃຈໃສ່ໃຫ້ຄວາມສໍາຄັນເປັນຢ່າງຍິ່ງຕໍ່ການນໍາໃຊ້ທ່າແຮງ ແລະ ການປະກອບ ສ່ວນຂອງພາກເອກະຊົນທັງ ພາຍໃນ ແລະ ຕ່າງປະເທດ ອົງ ປະກອບໜຶ່ງສໍາຄັນໃນການພັດທະນາເສດຖະກິດ-ສັງຄົມຂອງ ສປປ ລາວ. ນອກນີ້, ລັດຖະບານ ກໍຈະສົ່ງເສີມການລົງທຶນທີ່ມີ ຄຸນະພາບ ນໍາໃຊ້ພູມປັນຍາ ແລະ ແຮງງານຢ່າງມີປະສິດທິພາບ, ນໍາໃຊ້ຊັບພະຍາກອນທໍາມະ ຊາດຢ່າງປະຢັດ ແລະ ເປັນມິດ ກັບສິ່ງແວດລ້ອມ. ພ້ອມນີ້, ກໍຈະ ສືບຕໍ່ປັບປຸງສະພາບແວດລ້ອມ ການລົງທຶນ ລວມທັງການປັບ ປຸງນະ ໂຍບາຍ, ນິຕິກໍາ ແລະ ກົນ ໄກການປະສານງານພາຍໃນ ໃຫ້ມີຂັ້ນຕອນກະທັດຮັດ, ວ່ອງ ໄວ, ໂປ່ງໃສ ແລະ ຜ່ານປະຕູດຽວ ເພື່ອຫລຸດຜ່ອນອຸປະສັກໃນການ ສ້າງຕັ້ງ ແລະ ດໍາເນີນທຸລະກິດຢູ່ ສປປ ລາວ. ທ່ານນາຍົກລັດຖະມົນຕີ ກ່າວ ຕື່ມວ່າ: ສປປ ລາວ ມີຂໍ້ໄດ້ປຽບ ທາງດ້ານຊັບພະຍາກອນທໍາມະ ຊາດທີ່ອຸດົມສົມບູນ, ມີທ່າແຮງ ທາງດ້ານກະສີກໍາ, ໂດຍສະ ເພາະການຜະລິດກະສີກໍາທີ່ສະ ອາດ ແລະ ມີແຫລ່ງທ່ອງທ່ຽວ ທີ່ຫຼາກຫຼາຍການທ່ອງທ່ຽວ ຂອງລາວຈະເນັ້ນແບບການ ທ່ອງທ່ຽວວັດທະນະທໍາ,ປະ ຫວັດສາດ, ທໍາມະຊາດ, ໂດຍຕິດ ພັນກັບການປົກປັກຮັກສາສິ່ງ ແວດລ້ອມ ແລະ ພັດທະນາຂະ ແໜງການອື່ນໄປພ້ອມກັນເປັນ ຕົ້ນ: ພື້ນຖານໂຄງລ່າງ, ການບໍ ລິການ, ອຸດສະຫະກໍາ, ຫັດຖະ ກໍາ, ສາທາລະນະສຸກ ແລະ ອື່ນໆ. ພ້ອມດຽວກັນ ລາວຍັງມີ ທ່າແຮງທາງດ້ານການຜະລິດ ພະລັງງານໄຟຟ້າທີ່ສະອາດ ແລະ ສົ່ງເສີມການຜະລິດພະລັງ ງານທາງເລືອກອື່ນໆທີ່ເປັນ ມິດຕໍ່ສິ່ງແວດລ້ອມ. ຂະນະດຽວ ກັນລັດຖະບານ ໄດ້ອະນຸມັດສ້າງ ຕັ້ງເຂດເສດຖະກິດພິເສດ ແລະ ເຂດເສດຖະກິດສະເພາະ12 ເຂດໃນທົ່ວປະເທດ ເພື່ອສົ່ງເສີມ ການລົງທຶນ ແລະ ດຶງດູດນັກລົງ ທຶນຈາກພາຍໃນ ແລະ ຕ່າງປະ ເທດ. ປັດຈຸບັນເຂດທີ່ນັກລົງ ທຶນຍີ່ປຸ່ນກໍາລັງໃຫ້ຄວາມສົນ ໃຈຫລາຍແມ່ນເຂດເສດຖະກິດ ພິເສດ ສະຫວັນ-ເຊໂນ, ເຂດເສດ ຖະກິດພິເສດຈໍາປາສັກ ແລະ ນິ ຄົມອຸດສະຫະກໍາ ແລະ ການຄ້າ ວຽງ ັນໂນນທອງ. ໃນໂອກາດນີ້, ທ່ານນາຍົກ ລັດຖະມົນຕີ ຍັງໄດ້ເຊີນຊວນ ໃຫ້ບັນດານັກທຸລະກິດ ເດີນທາງ ໄປຢ້ຽມຢາມ ແລະ ທ່ອງທ່ຽວ ລາວ ເພື່ອຈະໄດ້ສຶກສາຄວາມ ເປັນໄປໄດ້ໃນການລົງທຶນ ແລະ ປີນີ້ລາວໄດ້ເປີດເປັນປີທ່ອງ ທ່ຽວ 2018 ຕື່ມອີກ.